Source: https://vocea-strazii.info/?m=201309
Timestamp: 2020-02-18 17:57:47+00:00

Document:
Archives: 2013 septembrie
septembrie 30, 2013 | 0 Comments
UPDATE: Deocamdata antrenorului Sabin Dacau nu i s-a comunicat absolut nimic din partea conducerii. In aceasta dupa-amiaza va avea loc o sedinta la care vor participa oamenii din staff-ul tehnic, jucatorii si conducatorii. Prin Calarasi se vorbeste chiar si despre retragerea echipei din campionat.
CSM Calarasi a pierdut in mod lamentabil meciul disputat ieri dupa amiaza in deplasare, cu Stiinta II Bacau, scor 32-25. Rezultatul este unul rusinos daca ne gandim ca antrenorul Sabin Dacau a adus in aceasta vara jucatori precum Pralea, Sania, Paraianu, Popovici, Mitrea, Gavriloaia sau Rosca, acestia fiind nume grele ale handbalului romanesc. Mai mult, salariile acestora sunt colosale pentru nivelul de trai existent in Calarasi. Sania joaca mai prost ca un junior, dar primeste 18.000 de lei pe luna. Pralea are o leafa de 3.500 de euro, iar Gavriloaia 3.800 de euro.
Dupa rezultatul catastrofal de la Bacau urmeaza ca jucatorilor sa le fie comunicate sanctiunile ce s-au luat la nivelul conducerii administrative. Mai mult ca sigur, salariile vor fi reduse cu pana la 100% pana in momentul in care echipa se va afla din nou in obiectiv. Practic, pana la sfarsitul lunii noiembrie, cand este programat meciul cu rivalii de la HC Vaslui, handbalistii calaraseni nu vor mai incasa nici un leu din salarii. In cazul in care vor castiga derby-ul Diviziei A, seria Est, li se vor achita toate datoriile. In caz contrat, toti vor fi liberi sa plece, urmand ca din iarna sa se reinceapa reconstructia echipei.
Aceasta este varianta optimista. Exista posibilitatea ca antrenorul Sabin Dacau sa fie inlocuit maine. „Dupa rezultatul asta, eu ma astept la orice. Am spus si dupa meciul de la Bacau. Dupa rezultatul asta, am geanta la usa si ma pregatesc sa fiu dat afara. Inca nu pot sa-mi explic cum s-a putut ca toti 14 jucatori sa prinda o zi catastrofala. Dupa meci am stat de vorba cu totii in autocar. Mi-au zis ca nu i-au luat de sus pe cei de la Bacau. Dar am jucat cum am jucat. Nu se poate ca un jucator de valoarea lui Paraianu sa rateze atat de mult. Sunt atat de naucit dupa infrangerea asta incat am ajuns sa ma gandesc si la faptul ca jucatorii au vrut sa ma lucreze. Insa nu cred ca este posibil sa se intample asa ceva pentru ca si-au facut rau singuri. Au compromis obiectivul. Stiu ca oamenii din Calarasi sunt suparati dupa aceasta infrangere si ma astept sa se ia orice masura”, a declarat Sabin Dacau.
Daca CSM Calarasi isi va schimba antrenorul, inlocuitorul lui Sabin Dacau va fi Dumitru Berbece. Acesta a fost prezent in acest week-end la Calarasi, acolo unde a participat la un turneu de handbal pentru junioare. In prezent, Berbece pregateste o grupa de fete de la Corona Brasov. In tinerete, tehnicianul a jucat handbal la Progresul Bucuresti, fiind coechipier cu Daniel Dragulin, primarul Calarasiului. In lumea handbalului romanesc, schimbarea lui Sabin Dacau este data ca fiind certa. Tehnicianul chiar le-a marturisit unor apropiati ca este out de la Calarasi.
Dumitru Berbece sustine insa ca nu isi doreste sa antreneze pe CSM Calarasi. „Am fost la Calarasi pentru ca eu antrenez o grupa de junioare III. Am participat la un turneu care a avut loc cu ocazia Zilelor Municipiului Calarasi. M-am intalnit cu primarul Dragulin, dar am discutat despre cu totul altceva. Noi doi am fost colegi de liceu si am jucat handbal impreuna, la Progresul Bucuresti. Nu se pune problema ca eu sa vin la Calarasi. Eu vreau sa raman la Brasov, alaturi de familia mea si de fetele mele de la echipa. Vreau sa le transmit calarasenilor toate felicitarile pentru cum au organizat competitia din acest week-end si pentru tot ceea ce fac in handbal„, au fost cuvintele tehnicianului de sub Tampa. Sabin Dacau poate fi salvat in acest moment doar pentru ca nu este un antrenor scump. Aducerea unui nou tehnician ar insemna o cheltuiala in plus.
septembrie 29, 2013 | 1 Comment
Pe un teren de joc extraordinar si pe o vreme bună pentru fotbal, sâmbătă, 28 septembrie 2013, Mânăstirea a primit vizita formației cu maximum de puncte după cinci etape, Victoria Lehliu. Oaspetii, formația cu cea mai bună apărare pana la meciul de ieri și cu al treilea atac al seriei, a început promițător meciul. Jocul bun de posesie și ințelegerea băieților păreau a fi elementele ce anunță o partidă spectaculoasă.
Însa în ciuda acestui joc bun, lehlienii nu și-au creat ocazii clare de a deschide scorul. Odată cu sosirea minutului 20 jocul s-a echilibrat și gazdele au ieșit la joc, au fost aproape de 1-0, dar tânărul atacant de la Manastirea a trimis milimetric cu capul pe lângă poartă, din poziție excelentă, mingea venită in careu în urma unei centrări de pe dreapta. Aceasta a fost cea mai mare ocazie a primei părți. Scorul pauzei, 0-0.
După cele 15 minute de odihnă, băieții de la Mânăstirea au ieșit mult mai motivați de la vestiare și au pornit atacuri repetate spre poarta adversă. Jocul excelent, ambiția și determinarea au fost elementele cheie ale deschiderii scorului. Mijlocasul stânga, numărul 6 de la Unirea, a trimis un șut impresionant, direct in vinclu, din interiorul careului, de la aproximativ 15 metri lateral stânga și l-a lăsat fără replică pe portarul de la Lehliu. Tabela a fost modificată, iar spectatorii erau in delir.
Lozinci, încurajări și multe sfaturi se auzeau de pe margine și din partea celor aproximativ 250 de suporteri. Până la final, Lehliu a practicat un joc mai bun, dar în incercarea disperată de egalare băieții au fost surprinși pe contraatac în repetate rânduri, ocaziile foarte bune nefiind, însă, fructificate. De remarcat prestația excelentă a centralului Costin Dan, care a acordat corect un cartonaș roșu căpitanului gazdelor în minutul 73 pentru o intrare periculoasă cu ambele picioare înainte; felicitări totodată și celor doi tușieri, Adrian Vasile și Daniel Lazăr.
Așadar, un meci plăcut la Mânăstirea, animat, cu multe ocazii de poartă in repriza secundă, câștigat pe merit de către formația gazdă.
septembrie 29, 2013 | 7 Comments
septembrie 28, 2013 | 18 Comments
In mod absolut firesc pentru ceea ce se intampla la Calarasi, Dunarea Eleven a fost umilita de catre CS Afumati chiar in prima zi de desfasurare a sarbatorii denumite pompos Zilele Municipiului Calarasi. Evenimentul este organizat de catre Primaria Calarasi si costa 2,5 miliarde de lei vechi, aproape cat tot bugetul echipei de fotbal. Cam mult, nu? Cam multi bani pentru o gasca de baieti care au transformat clubul intr-o asociatie familiala. Tribuna oficiala a stadionului Ion Comsa a fost plina cu personalitati, insa asta nu i-a impiedicat pe ilfoveni sa se impuna cu un neverosimil 4-0.
Meciul a fost pregatit in stil Calarasi. In seara de dinaintea jocului, presedintele Costica Stefan, in loc sa ii incurajeze pe jucatori, a amenintat ca ii va da afara de la echipa pe cei care ofera informatii catre presa. Superb! Sa o faca! O sa ramana cu contabilul Runcu si cu „capitanul” Mircea Stefan. Atunci nu vom mai putea spune ca fiul presedintelui a fost cel mai slab de pe teren si ca este titularizat doar pentru ca e baiatul lui tata. E foarte bine ca Mircea si Costica Stefan isi vorbesc din nou. Insa ei trebuie sa uite de tot si de toate in momentul in care intra in curtea stadionului. Isi fac rau unul altuia. Jucatorul nu mai este in stare de nimic in acest moment, in vreme ce presedintele a ajuns sa fie sclavul propriilor interese familiale. Mircea are 28 de ani, nu-l mai ia nimeni la varsta asta. Trebuie pus sa joace fotbal, nu sa antreneze, nu sa sifoneze. Stop! Asta strica tot in vestiar.
Dunarea Eleven acuza arbitrajul! Eliminare usoara pentru Marin Tudor, la penalty-ul din care oaspetii au deschis scorul, si offside la golul de 2-0. Ionel Ivanciu, prieten cu Costica Stefan si arbitru la nivel judetean, a fost in spatele arbitrului asistent si le-a zis celor de langa el ca golul a fost perfect valabil. Nu avea nici un motiv sa minta din moment ce presedintele Dunarii ii este prieten. Cei care au vazut meciul spun ca eliminarea lui Marin Tudor are acoperire regulamentara, dar arbitrul ar fi putut arata doar „galben” fara ca cineva sa ii reproseze acest lucru. Dar pentru asta este nevoie ca cei din conducerea clubului, oamenii de la protocol si cei care se bat cu bidineaua in piept, sa dovedeasca faptul ca sunt oameni de fotbal. Echipa nationala de futsal este tinuta in puf la Calarasi, iar Dunarea nu are nici un beneficiu pe linie sportiva din relatia cu FRF. Asta inseamna ca pe Borcea nu se gaseste doar peste, ci si fazani. Unii cu pene mari!
Oricat de prost ar fi fost arbitrajul, echipa pregatita de catre Mirel Condei nu are nici o scuza. Calarasenii nu au avut nici macar o ocazie la poarta adversa. Lotul avut la dispozitie de catre antrenor este subtire din punct de vedere valoric. La fel ca la Stefanesti, s-a observat foarte simplu ca Dunarea Eleven a gresit atunci cand nu a insistat pentru Petre Penita. La echipa este nevoie de cat mai multi jucatori Under 21. Florin Bertea s-a accidentat, astfel ca in locul sau a trebuit sa fie titularizat Draganita, jucator cu un meci si un pic la nivel de seniori. Fundasul venit de la Dinamo a fost foarte slab. Ca inchizator a jucat Mircea Stefan, insa ulciorul nu duce de multa ori la apa si fiul presedintelui nu a mai repetat meciul de senzatie cu Axintele. A ajuns sa fie blamat chiar si de catre prietenii care au venit sa-l urmareasca din tribuna. Petre si cu Serban nici nu au fost pe teren. Singurii care au mai miscat ceva au fost Huzuneanu si Olteanu. Restul au fost pamant de flori.
Nicodim a ramas pe banca de rezerve. Asta e semnul ca trebuie sa isi ia geanta si sa plece spre Brasov. Nu se poate ca Dunarea sa isi permita luxul de a tine pe margine un jucator care ti-a jucat impecabil in ultimele doua etape. N-are logica o asemenea alegere. Mirel Condei a fost din nou neinspirat in alegerea primul 11. A facut experimente la un meci foarte greu. Nu se poate sa faci schimbari intr-o defensiva care in ultimele trei etape ti-a jucat impecabil, introducandu-l fix pe omul care cu Axintele te-a lasat in inferioritate numerica. La un meci asa de important, mai intai iti betonezi apararea si incerci sa dai sansa unui jucator Under 21, care evolueaza in compartimentul ofensiv. Nu l-ati vrut pe Penita, dar l-ati oprit pe Daniel Gheorghe. Foarte bine, dar macar puneti-l sa joace. Topor a fost introdus in teren mai mult „la misto”. A fugit saptamana trecuta de la echipa, iar acum a fost aruncat in lupta doar ca sa isi rupa gatul. El putea fi o varianta atat pentru postul de fundas central, cat si pentru cel de inchizator. Accidentarea lui Gabriel Popa si inlocuirea lui Eugen Cinaru arata din nou ca s-a gresit atunci cand s-a hotarat ca echipa poate sta intr-un singur portar. Nu poti sa-i reprosezi vreun gol politistului de la „rutiera” care face pe antrenorul cu portarii si sta excelent intre buturi la futsal, dar fotbalul din Liga a 3-a inseamna cam mult pentru el. Nu i se poate reprosa nici unul dintre golurile incasate, situatie identica cu cea de la Voluntari, cand a scos de 11 ori mingea din poarta.
Dunarea si-a luat-o urat de tot. Conducerea e mai slaba ca echipa. Este al doilea meci consecutiv in care Calarasiul primeste cartonas rosu pe teren propriu. Pentru asta nu trebuie sa raspunda nimeni din vestiar, ci oamenii care gestioneaza relatia cu FRF si cu CCA. Intr-un club de fotbalul, rolul conducerii este acela de a ajuta jucatorii si antrenorii sa castige meciurile. Scopul scuza mijloacele. Deocamdata, ca intotdeauna, la Calarasi unul e hais si altul e cia. Poate din nepricepere. Dar daca nu te pricepi, nu te mai da rotund, ca nu esti pe vecie presedinte si s-ar putea ca mai tarziu sa sufere cel caruia ii faci acum pe plac. Afumati a invins Dunarea in aceeasi maniera in care Dunarea a trecut de Fetesti. Cam asta e diferenta.
Rapid Feteşti – Axintele 0-5
M. Luca (37), Al. Badea (43), R. Alexandru (75, 80), Fătu (83)
Dunărea Călăraşi – Afumaţi 0-4
Vlada (33 – pen.), M. Ionică (54, 90, 90+1)
Oţelul II Galaţi – Voluntari 0-2
Cr. Irimia (30), Fl. Tănase (82)
Ştefăneşti – Cernica 4-1
Ad. Bălan (7, 78), Ad. Negrea (18), M. Avram (42) / S. Răducan (73)
Cireşu – Sporting Lieşti 4-0
S. Nicoliţă (7, 57), Alin Radu (12), M. Gheorghe (74)
Callatis – Gloria Pop. Leordeni 1-0
E. Cogali (7)
septembrie 27, 2013 | 2 Comments
Joi s-au desfăşurat jocurile contând pentru runda a doua a Diviziei A la handbal masculin. CSM Călăraşi a făcut spectacol în „Polivalentă”, depăşind la pas formaţia CSM Ploieşti (40-20). Principala adversară a handbaliştilor călărăşeni, HC Vaslui, a realizat scorul etapei, 55-8 cu Universitatea Târgovişte, instalându-se în fotoliul de lider gratie unui golaveraj mai bun.
septembrie 27, 2013 | 0 Comments
Săptămâna trecută, Dunărea Călăraşi a câştigat meciul cu numărul trei din actuala ediţie de campionat. Elevii lui Mirel Condei au reuşit să lege trei victorii şi se mândresc că astăzi se face o lună de când au primit ultimul gol. Victoria de la Feteşti, cu 4-0, a fost obţinută în stil de echipă mare. Călărăşenii nu au arătat mare lucru, dar au speculat fiecare greşeală a adversarului.
53-6, cu acest scor a câştigat CSM Călăraşi primul meci din actuala ediţie a Diviziei A la handbal masculin. Am scris bine. Nu este greşeala de tipar. Cu acest scor de rugby s-a încheiat partida pe care elevii lui Sabin Dacău au disputat-o împotriva celor de la HCM Câmpina.
În sfârşit, AJF Călăraşi organizează întreceri pentru copii şi juniori. Nu contează care e motivul. Regulamentul aşa prevede. Bratu Caţaros, în nemernicia lui, trebuie apreciat acum. Sigur, se apropie alegerile şi trebuie să adune cât mai multe voturi. Cei care votează sunt atât de nepricepuţi la fotbal încât îl vor vota în continuare. Să se spele cu el pe cap, dar să nu mai ţipe când îi ciupeşte golăneşte.

References: CSM 
 CSM 
 CSM 
 CSM 
 CSM 
 CSM